Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001 nojalla myönnetystä valtiontuesta (ETA:n kannalta merkityksellinen teksti)



Virallinen lehti nro C 042 , 15/02/2002 s. 0002 - 0003



Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001 nojalla myönnetystä valtiontuesta (2002/C 42/02) (ETA:n kannalta merkityksellinen teksti) Tuen numero: XS/41/2001 Jäsenvaltio: Yhdistynyt kuningaskunta Alue: Skotlanti Tukiohjelman nimike tai yksittäisen tuen saaneen yrityksen nimi: Scottis Energy Demonstration Scheme (Skotlannin energia-alan esittelyohjelma) Oikeusperusta: Section 5(1) of the Science and Technology Act 1965 Tukiohjelman arvoidut vuosikustannukset tai yritykselle myönnetyn yksittäisen tuen kokonaismäärä: Vuosien 2001-2006 talousarvio enintään 1 milj. Englannin puntaa vuodessa Tuen enimmäisintensiteetti: Tuet myönnetään tuensaajille bruttomääräisinä. Ne lasketaan kussakin tapauksessa erikseen kehitysvaiheen mukaisesti ja ilmaistaan nettoavustusekvivalenttina (NAE), jotta voidaan tarkastaa, että ne eivät ylitä jäljempänä esitettäviä NAE- tai yhdistettyjä NAE- ja bruttotasoja. Ehdotettuja tukitasoja korjataan, jos se on tarpeen jäljempänä määriteltävien enimmäistukitasojen noudattamiseksi (määritelmät kuten asetuksessa (EY) N:o 70/2001). Taulukko 1 Investointituen enimmäisintensiteetit >TAULUKON PAIKKA> Huomautuksia: 1. Nämä enimmäistasot vastaavat heinäkuussa 2000 hyväksytyn Yhdistyneen kuningaskunnan aluetukikartan mukaisia NAEn enimmäismääriä ja pk-lisiä. Todelliset tukitasot noudattavat vähimmäistasoa, joka on tarpeen hankkeen toteuttamiseksi toteutuskelpoisen 3-vuotisen liiketoimintasuunnitelman 2. NAE lasketaan jokaiselle hankkeelle tarkastusta varten laskentaohjelmalla kansallista aluetukea koskevien suuntaviivojen liitteen (EYVL C 74, 10.3.1998) sisältämien menettelyjen mukaisesti. 3. Jos alalla sovelletaan EY:n erityissääntöjä, nämä enimmäismäärät korvataan tiettyjen alojen erityisrajoilla. Tämän ohjelman käynnistyessä nämä erityisalat olivat seuraavat: laivanrakennus, hiili, teräs, synteettikuidut, moottoriajoneuvot ja liikenne. Yksi ohjelmassa esitetyistä tuen edellytyksistä on, että investointi pidetään tukea saavalla Skotlannin alueella vähintään viisi vuotta. Taulukon 1 enimmäismäärät koskevat tuen intensiteettiä laskettuna joko prosentteina investoinnin tukikelpoisista kustannuksista tai prosentteina investoinnin toteuttamisella luotujen työpaikkojen palkkakustannuksista taikka näiden yhdistelmän, mikäli tuki ei ole suurempi kuin edullisin määrä, joka saadaan jommankumman laskutavan soveltamisella. TUKI NEUVONTAPALVELUIHIN Tuen enimmäisintensiteetti on 50 % brutto tukikelpoisista kustannuksista. Tukikelpoiset kustannukset: - Ulkopuoliset konsultit. Tehtävät, joihin konsultteja palkataan, liittyvät erityisiin liiketoiminnan kehittämistavoitteisiin. Palkkaaminen ei saa olla jatkuvaa eikä se saa olla alkanut ennen tuen myöntämistä. Tuella ei rahoiteta palveluja, jotka liittyvät tavanomaisiin toimintamenoihin, kuten johtamiseen, työnjohtoon, verotus- tai rahoitusneuvontaan, oikeudellisiin palveluihin ja mainontaan. - Yrityksen ensimmäinen osallistuminen alan messuille tai näyttelyyn. Tukikelpoisia ovat kustannukset, joita aiheutuu tavanomaisen liiketoiminnan lisäksi, ja erityisesti kustannukset, joita aiheutuu esittelytilan vuokraamisesta ja varustamisesta sekä läsnäolosta tilaisuudessa. HANKKEEN JA TUEN ENIMMÄISLAAJUUS Tähän järjestelmään sisältyvät yksittäiset palkkiot eivät ole tukikelpoisia, jos hanke-ehdotukseen soveltuu jompikumpi seuraavista rajoituksista: 1. Hankkeen tukikelpoiset kokonaiskustannukset ovat vähintään 25 milj. euroa ja - voimassa olevan Yhdistyneen kuningaskunnan aluetukikartan ulkopuolisilla alueilla tuen bruttointensiteetti on vähintään 50 % asetuksen (EY) N:o 70/2001 liitteessä 1 olevan 4 artiklan 2 kohdassa määritellystä enimmäismäärästä, - aluetukialueilla tuen nettointensiteetti on vähintään 50 % Yhdistyneen kuningaskunnan aluetukikartassa määritellystä nettotuen enimmäismäärästä, tai 2. tuen bruttomäärä on vähintään 15 milj. euroa. Täytäntöönpanopäivä: 31.5.2001 Tukiohjelman tai yksittäisen tuen kesto: Ohjelman soveltaminen päättyy 31.5.2006 Tuen tarkoitus: Skotlannin aluehallitus on sitoutunut työskentelemään yhdessä skotlantilaisten kanssa kestävän ympäristön luomiseksi. Sen vuoksi Skotlannin ministerit haluavat rohkaista energiatehokkuustoimenpiteisiin ryhtymistä ja puhtaiden energialähteiden käyttöä Skotlannissa. Ohjelman tarkoitus on tarjota avustuksia, joilla tuetaan energiatehokkuuteen ja uusiutuvan energian käyttöön liittyvien toimenpiteiden kehitystyötä, esittelyjä, soveltamista ja levittämistä Skotlannissa. Pk-yrityksissä varat käytetään siihen, että niitä autetaan investoimaan uusien laitosten perustamiseen, nykyisten tilojen laajentamiseen tai nykyisen laitoksen tuotantoprosessin perusteelliseen muuttamiseen sitä järkeistämällä, monipuolistamalla tai nykyaikaistamalla. Erityisesti on tarkoitus tukea pk-yritysten hankkeita, koska ne eivät usein saa rahoitusta innovatiivisten energiaratkaisujen kehittämiseen. Ohjelman olennainen tekijä on sellaisten hankkeiden korostaminen, joilla on esittelyarvoa. Sen vuoksi kaikkien ohjelmasta avustuksia saaneiden on oltava valmiit esittelemään hankkeitaan melko avoimesti kolmen vuoden ajan. Aloitteen tarkoituksena on edistää puhtaamman, tehokkaamman ja kestävämmän energian saatavuutta. Tämä tarjoaa pk- yrityksille sekä julkiselle ja vapaaehtoissektorille tilaisuuden noudattaa parhaita käytänteitä energiatehokkuuden alalla ja vähentää niiden ympäristövaikutuksia, mikä parantaa ympäristöä maailmanlaajuisesti ja lievittää ilmastonmuutoksen vaikutuksia. Tällaisen ohjelman käyttöönotto kannustaa ja auttaa pk-yrityksiä ja muitakin ottamaan kestävän kehityksen paremmin huomioon toiminnassaan. Ohjelmalla kannustetaan pk-yrityksiä, paikallisviranomaisia ja vapaaehtoisjärjestöjä toimiin, jotka voivat johtaa vähähiilisten tekniikoiden uusien markkinoiden kehittymiseen. Sillä rohkaistaan käyttämään voimavaroja tehokkaasti kaikilla näillä aloilla. Aloitteella kannustetaan voimakkaasti myös yksityisiä teollisuuden ja kaupan organisaatioita osallistumaan yhteistyössä tarjouskilpailuihin. Alat, joita tuki koskee: Tukea voidaan myöntää kaikille aloille, mutta perustamissopimuksen liitteeseen 1 sisältyviä tavaroita, vientitukea ja kotimaisten tavaroiden käytön tukea koskevia komission asetuksen (EY) N:o 70/2001 1 artiklaan sisältyviä poikkeuksia on noudatettava. Lisäksi sovelletaan erityistoimialoja koskevia yhteisön direktiiveistä tai asetuksista johtuvia rajoituksia silloin, kun ohjelmasta avustetaan näitä aloja. Ohjelmaa ei sovelleta seuraaviin tapauksiin: 1. EY:n perustamissopimuksen liitteessä 1 lueteltujen tuotteiden valmistukseen, jalostukseen tai markkinointiin liittyvät toiminnot, 2. tuki vientiin liittyviin toimintoihin eli tuki, joka liittyy välittömästi vientimääriin, jakeluverkoston perustamiseen ja toimintaan tai muihin vientitoimintaan liittyviin juokseviin menoihin, 3. tuki, jota myönnetään kotimaisten tavaroiden käytön kannustamiseksi tuontitavaroiden sijaan. Tuen myöntävän viranomaisen nimi ja osoite: Scottish Executive ( Scottish Energy Efficiency Office ) 2nd floor Meridian Court 5 Cadogan Street Glasgow G2 6AT United Kingdom Muut tiedot: Ohjelmaa sovelletaan 12 päivänä tammikuuta 2001 annetun komission asetuksen (EY) N:o 70/2001 mukaisesti. Yhteyshenkilö: Allan Mackie Scottish Energy Efficiency Office 2nd floor Meridian Court 5 Cadogan Street Glasgow G2 6AT United Kingdom Puhelin (44-141) 242 58 14 Faksi (44-141) 242 58 08 Sähköposti: allan.mackie@scotland.gsi.gov.uk